SS «Andrea Doria»

SS «Andrea Doria» var et italiensk cruiseskip fra rederiet Italian Line (Società di navigazione Italia) med hjemmehavn i Genova, Italia. Skipet er kanskje mest kjent fordi den kolliderte, kantret og sank i 1956, hvor 52 mennesker døde.

Skipet
Skipet var oppkalt etter den genuesiske admiral Andrea Doria fra 1500-tallet. Skipet var på 29 100 registertonn, med en kapasitet på cirka 1 200 passasjerer og et mannskap på 500 personer. For et land som forsøkte å gjenoppbygge sin økonomi og omdømme etter den andre verdenskrig, etter mistet omtrent halvparten av sin handelsflåte, enten ved at skipene ble ødelagt under verdenskrigen, eller ved at de allierte som vant krigen krevde krigserstatning fra de tapende partene i krigen,Andrea Doria 1953 - 1956 , The Great Ocean Liners var Andrea Doria et ikon og symbol for nasjonal stolthet i Italia. Av alle italienske skip i sin samtid var «Andrea Doria» det største, raskeste og antatt det tryggeste. Det ble sjøsatt den 16. juni 1951 og begynte sin jomfrutur den 14. januar 1953.

Havariet
Den 25. juli 1956 nærmet SS «Andrea Doria» seg kysten av Nantucket i Massachusetts, underveis til New York, da den kolliderte med den østgående MS «Stockholm» fra linjerederiet Svenska Amerika Linien. Denne kollisjonen ble kjent som en av historiens mest beryktede maritime katastrofer. SS «Andrea Doria» ble rammet kraftig i siden, og begynte nesten umiddelbart å krenge alvorlig til styrbord side. Det gjorde halvparten av livbåtene praktisk talt ubrukelige. Denne mangelen på livbåter kunne ha ført til betydelige tap av menneskeliv, men på grunn av skipets tekniske design klarte skipet å holde seg flytende i over 11 timer etter den alvorlige kollisjonen.Halpern, Samuel: «An Objective Forensic Analysis of the Collision Between Stockholm and Andrea Doria» (PDF)

Den handlekraftige oppførselen til mannskapet, bedringer i kommunikasjon, og rask respons fra andre skip i nærheten var med på å avverge at kollisjonen utartet til en katastrofe på linje med RMS «Titanic» i 1912. 1 660 passasjerer og mannskap ble reddet og overlevde mens 46 mennesker døde som en konsekvens av kollisjonen.«PBS Online – Lost Liners – Comparison Chart». PBS.

Det evakuerte skipet kantret og sank den følgende morgen. Denne ulykken er fremdeles den verste maritime ulykken som fant sted i amerikansk territorialfarvann siden senkingen av SS «Eastland» i 1915.«Hunting New England Shipwrecks». Wreckhunter.net.«The exclusive economic zone is the zone where the U.S. and other coastal nations have jurisdiction over economic and resource management». NOAA.

Ulykken og dens etterspill ble omfattende dekket av nyhetsmedia. Mens anstrengelsene for berging var vellykket og tilrådelig, førte årsaken til kollisjonen og tapet av SS «Andrea Doria» til oppmerksomhet og mange rettssaker. Hovedsakelig på grunn av en avgjørelse og enighet utenfor domstolene mellom de to rederiene i løpet av høringene umiddelbart etter katastrofen, ble ingen avgjørelse på årsaken(e) noen gang formelt publisert. Selv om den største skylden har blitt plassert innledningsvis på det italienske cruiseskipet, har nyere undersøkelser indikert at feillesning på radaren på det svenske skipet førte til kollisjonskursen, noe som førte til feil på begge sider.

 Referanser 

Eksterne lenker
 Liste over mannskap og passasjerer på SS «Andrea Doria»
 En rekonstruksjon over kollisjonen mellom Andrea Doria/Stockholm
 Yellow Submarine: et mislykket forsøk på å heve Andrea Doria	

Kategori:Passasjerskip
Kategori:Atlanterhavsskip
Kategori:Italienske skip
Kategori:Skip bygget i Italia
Kategori:Skip fra 1951
Kategori:Skip sluttseilt 1956
Kategori:Forliste skip
Kategori:Sjøulykker i 1956
Kategori:Artikler i sjøfart-prosjektet